شەفەق
نیوز/ وەزارەت پەروەردەی عراق، ئمڕوو شەممە، دیاریکردن رووژ ١٢ی تەشرین یەکەم ئەرا
مەوقەی دەسکردن وە ساڵ خوەنستن نوو راگەیان.
وەزارەتەگە
لە بەیاننامەیگ رەسیە ئاژانس شەفەق نیوز وت: وەزیری عەلی حەمید دولەیمی دەسکردن وە
ساڵ خوەنستن نوو لە رووژ چوارشەممە ١٢ی تەشرین یەکەم لە ساڵ ٢٠٢٢ دیاری کرد.
بەیاننامەگە
لە زوان وەزیرەگە وت: گەلەیگ و نەتەوەیل وە دەروازەیل مەکتەوەیل وهۆڵەیل خوەنستن پیشکەفن
و هەڵسیەن، وەبی ئەوە گەلەیل کەفنە دویا، کەفنە ژیان نەزانی ونەداری وتاریکی، و بیسەوادی
بڵاو بوود، ک هیلێد ئایەم نەتوەنێد مقەیەتی لە هەر مەترسییگ  بکەێد  هەڕەشەی
ژیان کۆمەڵگایی وئابووری و روشنهویری بیەێد.
دولەیمی
وتیش: لەو وەختەگ وەزارەت پەروەردە ئامادەی خوەی کەێد ئەرا پیشوازیکردن لە نەوەیلی
لە خوەنوارەیل، و وازکردن دەرەیل مەکتەوەیل تا دەسکردن وە ساڵ خوەنستن نوو ٢٠٢٢ –
٢٠٢٣ راگەینێد، هەمیش بانگواز گشت وەڕێەوبەرایەتی مەکتەوەیل و دامودەزگای فێرکردن
و خوەنەواری ئەرا
سازین
کەرنەڤاڵیگ پەروەردەیی ئەو ئەمانەت گەورە لەناوی بوود ک خودا خستیەسەی بان گەردنیان،
لە پەروەردە و فێرکردن جەرگەیل خوەنوار و فێرخوازمان، و ئی پیشوازیکردن پەروەردەییە
وە رەنگینترین شیوەیل وەپیریچگن وریزگردن ئەرا کوڕەیل خاسدان بوود.
وتیش:
وەزارەت پەروەردە داوا لە کۆمەڵگای عراقی وە گشت دامودەزگایلی وباوانەیل کەێد ئەرک
نشتیمانی خوەیان جیوەجی بکەن و بەشداری وەزارەتەگە بکەن وە دابینکردن ژینگەی گونجیاگ
ک مسۆگەر ئارامی و رێککەفتن دەوام لە مەکتەوەیلمان بکەن، و مقەیتییان  لەهەر گرفتیگ بکەن ک پایە وپەیام پەروەردەیی پیرووز
بلەزنێد، و مقەیەتی پایەی مامووستا و پیرووزی ئەو پیشە بکریەێد ک وەخاتر فێرکردن نەوەیل
کۆمەڵگا جیوەجیی رەنج دەن، و بیناکردن کەسایەتییان لەلایەن پەروەردە و زانست و هەمیش
لەلایەن ویژدانیان تا بوونە پیاوەیلیگ ک بتوەنن خزمەت و بیناکردن وگەشەکردن وە نیشتمانیان
بکەن.
وەزیر
پەروەردە ئومید سەرکەفتن هەمیشەیی و وەدەسهاوردن خاسترین ئاستەیل پیشکەفرن زانستی ئەرا
نەوەیلی خوازێد.
